stanford-oval/wikipedia huggingface dataset:
Joleon Lescott
Ura > Everton FC

Lescott myytiin viidellä miljoonalla punnalla Evertoniinkesällä 2006. Siirtosumma koostui kahden miljoonan punnan kertakorvauksesta, kahden miljoonan punnan osamaksueristä ja yhden miljoonan punnan ottelumäärään sidotusta korvauksesta. Debyyttinsä hän teki elokuussa 2006 voitto-ottelussa Tottenham Hotspuria vastaan. Seuraavassakin ottelussa Lescott pääsi aloitukseen, kun Everton kohtasi historian 204:n kerran Merseysiden derbyssa Liverpoolin. Ottelu päättyi Evertonin 3–0 voittoon. Lescottista tuli nopeasti fanien suosikki ja ensimmäisen maalinsa hän teki 2. huhtikuuta 2007 1–1 tasapelissä Aston Villaa vastaan. Toisen maalinsa hän iski 13 vuorokautta myöhemmin Goodison Parkilla ottelussa Charltonia vastaan.
Lescottin ensimmäinen kausi Evertonissa oli menestyksekäs ja pelaajat äänestivät hänet joukkueensa parhaaksi. Fanien valitsemassa vuoden pelaajatitteli -äänestyksessä Lescott jäi Mikel Artetan jälkeen niukasti toiseksi.
Kausi 2007–2008 alkoi Lescottin kannalta maalien merkeissä hyvin, kun hän iski alkukauden kamppailuissa yhteensä 5 maalia (3 valioliigassa ja 2 UEFA Cupissa). Hän pelasi toisella kaudella peräkkäin kaikissa Evertonin valioliigaotteluissa, ja teki niissä kahdeksan maalia. Seuraavalla kaudella hän pelasi 36 valioliigaottelua ja teki neljä maalia.
Ura > Manchester City

Lescott siirtyi elokuussa 2009 Manchester Cityn 27,5 miljoonan euron siirtosummalla. Hän pelasi Cityssä viisi kautta, mutta ottelumäärät jäivät selvästi pienemmiksi kuin Evertonissa. Enimmillään hän pelasi 31 valioliigaottelua kaudella 2011–2012, vähimmillään kymmenen kaudella 2013–2014. Mestarien liigassa hän pelasi City-vuosinaan kaikkiaan kymmenen ottelua, samoin Eurooppa-liigassa.
Lescott voitti Cityssä Valioliigan mestaruuden 2012 ja 2014, FA cupin 2011 ja Liigacupin 2014.
Ura > West Bromwich

Lescott siirtyi ilmaisella siirrolla West Bromwichiin kesällä 2014. Ensimmäisellä kaudellaan hän pelasi 34 valioliigaottelua ja teki yhden maalin. Ura WBA.ssa jäi yhden kauden mittaiseksi. Lescott siirtyi naapuriseura Aston Villan riveihin syyskuussa 2015 siirtosumman ollessa 1,5 miljoonaa puntaa.
Ura > Maajoukkue

Englannin maajoukkuetta Lescott on edustanut alle 18-vuotiaissa, alle 21-vuotiaissa, B-maajoukkueessa ja A-maajoukkueessa. B-maajoukkue debyyttinsä hän teki 25. toukokuuta 2007 ottelussa Albaniaa vastaan, kun hän tuli 73. minuutilla kentälle Readingin Nicky Shoreyn tilalle.
3. syyskuuta 2007 Englannin valmentaja Steve McClaren valitsi Lescottin EM-karsintaotteluihin Viroa ja Venäjää vastaan. 13. lokakuuta 2007 Lescott teki A-maajoukkuedebyyttinsä, kun hän tuli Viro-ottelussa puoliajalla kentälle Rio Ferdinandin tilalle. Venäjä-ottelussa Lescott pääsi aloitukseen, kun Englanti kärsi 2–1 vierastappion. Maaliskuussa 2009 Lescott valittiin Fabio Capellon valmentamaan Englannin maajoukkueeseen Slovakiaa ja Ukrainaa vastaan pelattuihin peleihin.
Lescott pelasi EM-kilpailuissa 2012 Englannin kaikki neljä ottelua, ja teki Ranskaa vastaan ensimmäisen – ja toistaiseksi ainoan – maajoukkuemaalinsa. Hän pelasi maajoukkueessa viimeksi maaliskuussa 2013.
Aiheesta muualla

Profiili soccerbase.comissa (Arkistoitu – Internet Archive)
Englannin joukkue – Jalkapallon EM-kilpailut 2012
1 Hart |
2 Johnson |
3 Cole |
4 Gerrard |
5 Kelly |
6 Terry |
7 Walcott |
8 Henderson |
9 Carroll |
10 Rooney |
11 Young |
12 Baines |
13 Green |
14 Jones |
15 Lescott |
16 Milner |
17 Parker |
18 Jagielka |
19 Downing |
20 Oxlade-Chamberlain |
21 Defoe |
22 Welbeck |
23 Butland |
Valmentaja Hodgson
Kongon demokraattinen tasavalta olympialaisissa

Kongon demokraattinen tasavalta osallistui olympialaisiin ensimmäistä kertaa vuonna 1968 Méxicon kesäolympialaisissa. Seuraavan kerran maa nähtiin olympialaisissa vuonna 1984 Los Angelesissa. Tuosta alkaen maa on ollut kesäolympialaisissa mukana joka kerta. Maa ei ole saavuttanut mitaleita eikä pistesijoja, eli sijoituksia kahdeksan parhaan joukkoon.
Talviolympialaisiin Kongon demokraattinen tasavalta ei ole osallistunut.
Kilpilammi (Loppi)

| Kilpilammi |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°45′17″N, 24°07′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  ei laskuojaa 
Järvinumero:  35.887.1.023
Mittaustietoja
Pinnankorkeus:  119,2 m  
Rantaviiva:  0,52 km  
Pinta-ala:  1,472 ha  
 fiKilpilammi 
Kilpilammi  on Kanta-Hämeessä Lopella Räyskälän kylässä sijaitseva lampi.
Maantietoa

Lammen pinta-ala on 1,5 hehtaaria ja se on 200 metriä pitkä ja 150 metriä leveä. Se sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto . Sen rantaviivan pituus on 500 metriä ja se on soistuvaa metsämaata. Lampi on autio, mutta sen läheltä kulkee tie.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Lammen vedenpinnan korkeus on 119,2 metriä mpy. Lammen suolta on kaivettu kuivatusoja Vääriään, mutta sitä ei ole kaivettu lampeen asti. Lampea voi sikai pitää umpilampena.
Kfar Darom

| Kfar Darom |
| --- | --- |
 Talo Kfar Daromissa vuonna 2005.
 Kfar Darom
 Koordinaatit: 31°24′05″N, 34°21′36″E 
Valtio:  Israel/Palestiina
Alue:  Gazan kaista
Perustettu:  1946
Tyhjennetty:  2005
Väkiluku (2002):  324
Infobox OKVirheellinen NIMI-arvo: 
Kfar Darom (hepr. ‏כפר דרום‎) oli Israelin siirtokunta Gush Katifin siirtokunta-alueella nykyisellä Gazan kaistalla. Siirtokunta tyhjennettiin vuonna 2005.
Maantiede

Kfar Darom sijaitsi Palestiinan rannikolla Rafahin ja Gazan kaupunkien välissä Palestiinan rannikkoa pitkin kulkeneen rannikkotien sivussa.
Historia

Kfar Darom oli alun perin historiallinen paikannimi. Historiallinen Kfar Darom liitetään yleensä nykyiseen Deir al-Balahin kaupunkiin noin 16 kilometriä Gazasta etelään. Lähteistä se esiintyy ensimmäisen kerran Talmudissa. Arabit valtasivat sen vuonna 634 ja ristiretkeläiset perustivat paikalle Darum-nimisen linnoituksen. Gazan kaupunginmuurin eteläportti tunnettiin aikanaan nimellä Bab al-Darum.
Nykyiaiksempi juutalainen kibbutsi perustettiin vuonna 1946. Se sai nimensä historiallisen paikannimen mukaan. Israelin itsenäisyyssodan sytyttyä vuonna 1948 se oli yksi ensimmäisistä egyptiläisten hyökkäyskohteista. Hyökkäys tyrehtyi Kfar Daromin taistelussa ja lopulta egyptiläiset päätyivät yksinkertaisesti kiertämään kibbutsin jatkaen etenemistään pohjoiseen. Piiritetyt puolustajat pakenivat heinäkuussa. Kibbutsin ensimmäiset asukkaat muuttivat uuteen Bnei Daromiin.
Kfar Darom perustettiin uudelleen vuonna 1970 ensimmäisenä Gush Katifin siirtokunta-alueensiirtokuntana. Sittemmin siitä tuli Gush Emunim-järjestön harjoitusmaatila. Siirtokunta hylättiin joitakin vuosia myöhemmin ja seuraavan kerran se jälleenasutettiin vuonna 1989. Kfar Darom oli terrori-iskujen kohde 1990-luvulta lähtien. Sen asukasluku oli vuonna 2002 324.
Gush Katifin siirtokuntia alettiin tyhjentää elokuussa 2005 Israelin hallituksen alkaessa poistua Gazan kaistalta. Kfar Daromin asukkaat vastustivat tyhjentämistä, mikä johti yhteenottoihin poliisin ja armeijan kanssa.
Kibbutsin rakentajia vuonna 1946.
Tyhjentämistä vastustavia mielenosoittajia vuonna 2005.
Khersonesoksen teatteri

| Khersonesoksen teatteri |
| --- | --- |
 Khersonesoksen teatterin rauniot.
Sijainti:  Khersonesoksen arkeologinen alue, Sevastopol, Ukraina
Koordinaatit:  44°36′37″N, 33°29′32″E
Rakennustyyppi:  kreikkalainen teatteri
Valmistumisvuosi:  200–100-luku eaa.
 Osa Unescon maailmanperintökohdetta Antiikin Taurien Khersonesoksen kaupunki ja sen ympäristö 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Khersonesoksen teatteri oli antiikin aikainen kreikkalainen teatteri Khersonesoksen kaupungissa Taurien Khersonesoksella nykyisen Ukrainan alueella. Sen rauniot ovat osa Sevastopolin lähellä sijaitsevaa Khersonesoksen arkeologista aluetta, joka on Unescon maailmanperintökohde.
Historia

Khersonesoksen teatteri rakennettiin hellenistisellä kaudella 200–100-luvuilla eaa. Sitä käytettiin paitsi näytelmien esityksiin myös muihin kulttuuritapahtumiin sekä oletettavasti myös julkisiin kokoontumisiin. Roomalaisella kaudella ensimmäisellä vuosisadalla jaa. sitä muutettiin niin, että sitä voitiin käyttää myös gladiaattoriesityksiin.
Teatteri säilyi käytössä 300-luvulle jaa. saakka, mutta sen käyttö loppui kristinuskon vakiintumisen myötä. Tämän jälkeen sen kiviä käytettiin uudelleen muihin rakennuksiin. Varhaisella bysanttilaisella kaudella 500-luvulla paikalle rakennettiin kirkko, joka tunnetaan tutkimuksessa ”Pyhäinjäännöslipaskirkkona” sieltä tehdyn löydön mukaan.
Rakennus

Teatteri sijaitsi luonnonrinteessä kaupungin agorasta ja pääkadusta etelään. Siinä oli tyypillinen puolikaarenmuotoinen katsomo, joka avautui kaakkoon päin, ja jonka keskellä oli pyöreä orkhestra. Katsomossa oli tilaa noin 1 800–2 000 hengelle. Kahdeksan pystysuuntaista porraskäytävää jakoi katsomon seitsemään lohkoon, ja jokaisessa oli 12 penkkiriviä. Orkhestran halkaisija oli noin 23 metriä. Proskenion nousi noin 1,5–2 metriä orkhestraa korkeammalle. Orkhestralla oli alttari. Skene- eli näyttämörakennuksessa oli kolme huonetta.
Paikalla myöhemmin ollut kirkko oli ristinmuotoinen. Sen rauniot ovat teatterin katsomon pohjoisosan päällä.
Aiheesta muualla

Kuvia tai muita tiedostoja aiheesta Khersonesoksen teatteri Wikimedia Commonsissa
Teatterin katsomoa.
Bysanttilaisen kirkon rauniot teatterin katsomon päällä.
Kirgisian futsalmaajoukkue

Kirgisian miesten futsalmaajoukkue edustaa Kirgisiaa kansainvälisissä futsalkilpailuissa, ja sitä hallinnoi Kirgisian jalkapalloliitto.
Kirgisia ei ole vielä osallistunut  jalkapallon MM-kisoihin. Sen lähin yritys tapahtui vuonna 2016, kun se oli voittanut Japanin, mutta hävisi sitten Australialle vuoden 2016 Aasian-mestaruuskilpailujen viidennen sijan.
Kilpilammi (Ruovesi)

| Kilpilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°51′02″N, 24°09′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskujoki:  ei laskuojaa 
Järvinumero:  35.326.1.006
Mittaustietoja
Pinnankorkeus:  169,3 m  
Rantaviiva:  0,806 km  
Pinta-ala:  1,045 ha  
Saaria:  1 
 fiKilpilammi 
Kilpilammi on Pirkanmaalla Ruovedellä Jäminkipohjan kylän lähellä sijaitseva lampi. Se kuuluu neljän lammen ryhmään, josta käytetään monissa kartoissa nimitystä Kilpilammit.
Maantietoa

Kilpilammin pinta-ala on 1,0 hehtaaria ja se on 600 metriä pitkä ja 100 metriä leveä. Sen rantaviivan pituus on 800 metriä. Yhdellä lammista on kartan mukaan pieni saari.
Vesistösuhteet

Kilpilammi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Myllyojan valuma-alueeseen (35.326) se kuuluu. Lammen vedenpinnan korkeus on 169,3 metriä mpy.
International Motorsports Hall of Fame

International Motorsports Hall of Fame (IMHOF) on moottoriurheiluun vaikuttaineiden kuljettajien, omistajien, kehittäjien ja insinöörien museo-galleria. Se on keskittynyt pääasiassa yhdysvaltalaisiin autourheilijoihin ja amerikkalaiseen autourheiluun, etenkin NASCARiin, mutta sinne on päässyt myös muita merkittäviä autourheilijoita (mm. legendoja, kuten Fangio, Moss ja Senna).
IMHOF:n perusti vuonna 1983 William France Sr, NASCAR-sarjan perustaja, Talladegaan Alabamaan Talladega Superspeedwayn yhteyteen.
Tullakseen nimetyksi IMHOF:iin autourheilijan on täytynyt olla ainakin viisi vuotta eläkkeellä moottoriurheilu-uraltaan. Kansainvälinen autourheilumediasta muodostuva 150 henkinen paneeli äänestää mahdollisista valinnoista.
Aiheesta muualla

International Motorsports Hall of Fame (englanniksi)
Kiinan kielen mittasana

Kiinan kielen mittasanat (perint.: 量詞; yksink.: 量词; pinyin: liàng cí) ovat kiinan kielen kieliopillisia sanoja, jotka esitetään lukumäärää ilmaistaessa numeraalin ja pääsanan välissä. Monilla mittasanoilla on myös itsenäinen merkitys esimerkiksi substantiivina, mutta mittasanaa ei läheskään aina voi kääntää substantiivina. Kiinan sanakirjoissa substantiivin yhteydessä kerrotaan yleensä myös siihen liittyvä mittasana.
Suomen kielessä mittasanoja voi ajatella sellaisina määreinä kuin "kaksisataa kilometriä rautatietä", "kaksi paria sukkia" tai "yhdeksän tuoppia olutta". Kiinan taipumattomien sanojen käsittelyssä mittasanat ovat kuitenkin välttämättömiä käyttää myös silloin kun luonnollista yksikköä ei ole. Useimmissa tapauksissa voi mittasanan mieltää suomen kielen yksikön partitiivimuotoon, jota esimerkiksi indoeurooppalaiset kielet eivät tunne.
Eräät sanat kuten ajanmääreet, rahayksiköt ja mittayksiköt toimivat itsessään mittasanoina, mutta muutoin mittasana toimii aiheenmukaisena määreenä, jonka valinta riippuu usein laskettavan asian ominaisuuksista.
"Luonnollisia" mittoja, joissa ei tarvita mittasanaa:
三天 sān tiān : kolme päivää (päivien lukumääränä, ei ajanjaksona!). Päivä ajanmääreenä on itsessään mittasana.
三欧元 sān Ōuyuán : kolme Euroa. Euro rahayksikkönä on itsessään mittasana.
三瓶啤酒 sān píng píjiǔ : kolme pulloa olutta. Píng on pulloa merkitsevä substantiivi, mutta se on myös yksi substantiivin "olut" mittasanoista. Tässä suomennos voisi aivan yhtä hyvin olla pelkästään "kolme olutta", ellei haluta erikseen korostaa että kyseessä on nimenomaan pullollinen!
Yleensä mittasana on kuitenkin lisättävä erikseen ja sen valinta riippuu substantiivista:
三个人 sān ge rén : kolme [mittasana] ihmistä. Ge on mittasana mm. ihmisille ja abstrakteille käsitteille.
三支蜡烛 sān zhī làzhú : kolme [mittasana] kynttilää. Zhī on mittasana pitkulaisille esineille.
Mittasanan käyttö on kiinassa pakollista lukumäärän lisäksi myös eräissä kieliopillisissa rakenteissa ja ilmauksissa. Esimerkiksi ilmaukset "tämä", "tuo", "mikä" ja "kuinka monta" vaativat mittasanan:
这个人 zhè ge rén : Tämä henkilö. Ihmisestä puhuttaessa "tämä" on zhè ge, kynttilän tapauksessa se olisi zhè zhī.
几支蜡烛? jǐ zhī làzhú? : Kuinka monta kynttilää? Kynttilän tapauksessa "kuinka monta" on jǐ zhī, ihmisten määrästä puhuttaessa pitäisi sanoa jǐ ge.
Myös kiinan verbeillä on vastaavanlaisia määresanoja.
Esimerkkejä kiinan kielen mittasanoista

Perin. on perinteinen merkki, Yks. osoittaa nykyaikaista yksinkertaistettua merkkiä, jos sellainen on.
| Perin> .Aika | Yks> .Aika | Pinyin> Aika | Kanton> Aika | Käyttö> Aika |
| --- | --- | --- | --- | --- |
| kiin. 秒 |  | miǎo | miu5 | "sekuntia" |
| kiin. 分 |  | fēn | fan1 | "minuuttia" |
| kiin. 刻 |  | kè | hak1 haak1 | "varttia" (pääasiallisesti wu-kiinassa) |
| kiin. 小時 | kiin. 小时 | xiǎoshí | siu2 si4 | "tuntia" (ei sinällään mittasana, vaatii lisäksi "göön" eli "kappaletta" kiin. 個/kiin. 个) |
| kiin. 鐘 | kiin. 钟 | zhōng | jung1 | "tuntia" (eteläkiinalaisissa murteissa, vaatii "göön" kiin. 個/kiin. 个) |
| kiin. 時辰 | kiin. 时辰 | shíchén | si4 san4 | "kahta tuntia" (ammoinen, vaatii lisäksi "göön". kiin. 個/kiin. 个) |
| kiin. 天 |  | tiān | tin1 | "päivää" |
| kiin. 日 |  | rì | yat6 | "päivää" |
| kiin. 年 |  | nián | nin4 | "vuotta" |
| kiin. 載 | kiin. 载 | zǎi | joi2 joi3 | "vuotta" (ammoinen) |
| kiin. 世紀 | kiin. 世纪 | shìjì | sai3 gei2 | "sataa vuotta" (ei itsessään mittasana, vaatii göön kiin. 個/kiin. 个 vuosisatojen ilmaisemiseen) |
Paino/massa
| kiin. 克 |  | kè | hak1 haak1 | "grammaa" |
| kiin. 兩 | kiin. 两 | liǎng |  | viittäkymmentä grammaa |
| kiin. 斤 |  | jīn | gan1 | "catty", "naulaa", "paunaa", puolta kiloa |
| kiin. 公斤 |  | gōngjīn | gung1 gan1 | "kilogrammaa" |
| kiin. 千克 |  | qiānkè | chin1 hak1/haak1 | "kilogrammaa" |
| kiin. 噸 | kiin. 吨 | dūn | deun1 | "tonnia" |
Pituus/matka
| kiin. 公分 |  | gōngfēn | gung1 fan1 | "senttimetriä" |
| kiin. 厘米 |  | límǐ | lei4 mai5 | "senttimetriä" (yleisempi Manner-Kiinassa) |
| kiin. 寸 |  | cùn | chyun3 | kiinalaista "tuumaa" (reilua kolmea senttimetriä) |
| kiin. 吋 |  | cùn | chyun3 |  anglossaksista tuumaa (noin kahta ja puolta senttimetriä) |
| kiin. 尺 |  | chǐ | che2/chek3 | kiinalaista "jalkaa" (kolmannesmetriä) |
| kiin. 呎 |  | chǐ | chek3 | anglosaksista jalkaa |
| kiin. 英尺 |  | yīngchǐ | ying1 chek3 | anglosaksista jalkaa |
| kiin. 公尺 |  | gōngchǐ | gung1 chek3 | "metriä" |
| kiin. 米 |  | mǐ | mai5 | "metriä" |
| kiin. 里 |  | lǐ | lei5 | "lǐ", (500 metriä) |
| kiin. 哩 |  | lǐ | le1/lei5/li1 | englanninpeninkulmaa |
| kiin. 英里 |  | yīnglǐ | ying1 lei5 | englanninpeninkulmaa |
| kiin. 公里 |  | gōnglǐ | gung1 lei5 | "kilometriä" |
| kiin. 天文單位 | kiin. 天文单位 | tiānwéndānwèi | tin1 man4 daan1 wai2 | "tähtitieteellistä yksikköä" |
| kiin. 光年 |  | guāngnián | gwong1 nin4 | "valovuotta" |
| kiin. 秒差距 |  | miǎochājù | miu5 cha1 geui6 | "parsekia" |
Raha
| kiin. 圓/元 | kiin. 圆/元 | yuán | yun4 | "yuán", "¥" (valuuttayksikköä) (kumpaakin muotoa käytetään perinteisessä kiinalaisessa tekstissä) |
| kiin. 塊 | kiin. 块 | kuài | faai3 | "yuán", "¥" (slangisana, tarkoittaa yleensä rahayksikköä, esimerkiksi dollaria tai euroa) |
| kiin. 角 |  | jiāo | jiāo | "jiāo", "dime", "tenpence" (kymmenesosaa rahayksikköä, pääosin yksinkertaistetussa tekstissä) |
| kiin. 毛 |  | mǎo | hou4 | "mao3", "dime", "tenpence" (slangia) (kymmenesosaa rahayksikköä, perinteisessä tekstissä, käytetään myös puhekielessä yhdessä 塊 kanssa) |
| kiin. 分 |  | fēn | fan1/fan6 | "fēn", "senttiä", "penniä" |
Kiinteä olomuoto

Olomuodot ja niiden väliset muutokset
Kiinteä olomuoto on aineen olomuoto, jossa sillä on määrätty tilavuus ja muoto, ja se vastustaa voiman aiheuttamia muodonmuutoksia. Tässä tilassa aineen molekyylit tai atomit ovat lähellä toisiaan ja sitoutuneet kemiallisin sidoksin. Kiinteälle aineelle on tyypillistä kiderakenne, jolloin atomit ovat järjestyneet jonkin toistuvan kaavan mukaan. Aineen lämmetessä sulamispisteeseen, molekyylien lämpöliike tulee niin voimakkaaksi, että kiderakenne rikkoutuu. Jos aineella ei ole kiderakennetta, sen sanotaan olevan amorfista, eikä selkeää sulamispistettä ole havaittavissa. Kiteisellä aineella, joka on toinen kiinteän aineen muodoista, on terävä sulamispiste ja pitkän kantaman kiderakenne. Sulamispisteen yläpuolella aine muuttuu nestemäiseksi. Jossain tilanteessa kiinteä aine muuttuu suoraan kaasuksi, tällöin kyseessä on sublimoituminen.
Fysiikassa kiinteän olomuodon fysiikka tutkii kiderakenteita ja niiden energiatiloja, tähän kuuluvat myös puolijohteet ja suprajohtavuus.
Materiaalitiede käsittelee suunnilleen samoja asioita, lisäksi siihen kuuluvat materiaalien lujuus, kovuus ja faasimuutokset.
Aiheesta muualla

Wikimedia Commonsissa on kuvia tai muita tiedostoja aiheesta .
Opetus.tv: Kemian etäopiskeluympäristö, Kiinteiden aineiden rakenteet
Opetus.tv: Kemian etäopiskeluympäristö, Hilatyyppien ominaisuudet
Aineen olomuodot
kiinteä • neste • kaasu • plasma
jähmettyminen ↔ sulaminen • höyrystyminen ↔ tiivistyminen • härmistyminen ↔ sublimoituminen
(Bosen–Einsteinin kondensaatti • fermioninen kondensaatti • supralasi • supraneste)
Kolera-allas

Kolera-allas. Taustalla Kauppatori ja kaupungintalo.
Kalamarkkinat lokakuussa 1964.
Kolera-allas (ruots. Kolerabassängen) on Kauppatorin edustalla  Helsingin Eteläsatamassa sijaitseva satama-allas. Sitä käyttävät tuotteitaan myyvät kalastajat ja turisteja kuljettavat pienet saaristoristeilyalukset.
Nimen alkuperä

Syksyllä 1893 Silakkamarkkinoille tullut nauvolainen laivuri Johannes Michelsson kuoli koleraan aluksessaan. Sittemmin selvisi, että sairastuneen ulosteet ja oksennukset oli kaadettu satama-altaaseen. Turvatoimenpiteinä silakka-alukset hinattiin pois satamasta ja rantaan määrättiin vartijat joksikin aikaa estämään saastuneen veden käyttöä.
Tapauksesta uutisoitiin vilkkaasti, ja altaan vedenlaadun tutkimuksia seuranneet lehdet alkoivat pian viitata satama-altaaseen pelkästään sanalla ”kolera-allas”. Esimerkiksi Suomalainen kirjoitti n. s. "kolera-altaan" veden tutkimuksista, joissa ei kommabasilleja (kolerabakteereja) löytynyt. Kolera-allas vakiintui altaan kansanomaiseksi nimeksi. Nykyään nimi Kolera-allas – Kolerabassängen esiintyy opas- ja kaavakartoissakin.
Perinteet

Vuodesta 1995 alkaen Suomen Epätieteellinen Seura on vanhaa kansanuskomusta myötäillen heittänyt ”kylmän kiven” Kolera-altaaseen Jaakon päivänä 25. heinäkuuta.
Aiheesta muualla

Kuvia tai muita tiedostoja aiheesta Kolera-allas Wikimedia Commonsissa
iGS: Kolera-altaan historia[vanhentunut linkki]
Altaalla on kevyen liikenteen kääntösilta, jolla satamarata liikennöi 1980-luvulle asti.
Korrespondenssi (kvanttimekaniikka)

Korrespondenssiteorialla viitataan kvanttimekaniikassa vaatimukseen, jonka mukaan kvanttimekaniikan tulosten tulee lähestyä klassisia tuloksia, kun tutkittavan systeemin energia kasvaa. Vaikka ehto on helppo todentaa yksinkertaisissa tapauksissa, sen tutkiminen voi olla hyvin hankalaa monimutkaisempien systeemien kohdalla.
Kilpilammi (Juupajoki)

| Kilpilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°54′06″N, 24°31′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  suo-oja 
Järvinumero:  35.756.1.053
Mittaustietoja
Pinnankorkeus:  143,1 m  
Rantaviiva:  0,439 km  
Pinta-ala:  1,388 ha  
Saaria:  ei saaria 
 fiKilpilammi 
Kilpilammi  on Pirkanmaalla Juupajoella Hulippaan lähellä sijaitseva lampi.
Maantietoa

Lammen pinta-ala on 1,4 hehtaaria ja se on 150 metriä pitkä ja 150 metriä leveä. Se sijaitsee Isosuon länsilaidalla Nälkäkankaan alla. Lammella ei ole kartan mukaan saaria ja se on autio. Sen rantaviivan pituus on 450 metriä ja sen rannat ovat ojitettua suota. Lammen itäpuolelta sen ohittaa korkeajännitelinja ja Nälkäkankaan päältä kulkee kantatie 58.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Lammen vedenpinnan korkeus on 143,1 metriä mpy. Isosuo on ojitettu ja yksi suo-oja on johdettu lampeen. Se toimii samalla lammen laskuojana, joka virtaa ilmeisesti Lylysuon suuntaan.
Kilpilampi (Hartola, Tokeensalmi)

| Kilpilampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°29′49″N, 25°56′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Nuoramoisen alue (14.81)
Laskujoki:  joki Pohlampeen 
Järvinumero:  14.814.1.001
Mittaustietoja
Pinnankorkeus:  85,4 m  
Pituus:  2,1 km  
Leveys:  680 m  
Rantaviiva:  5,456 km  
Pinta-ala:  48,975 ha  
Saaria:  ei saaria 
 fiKilpilampi 
Kilpilampi  on Päijät-Hämeessä Hartolassa  Tokeensalmen lähellä sijaitseva lampi.
Maantietoa

Lampi on 2,1 kilometriä pitkä, 680 metriä leveä, ja sen pinta-ala on 49 hehtaaria. Lammella ei ole kartan mukaan saaria.  Sen rantaviivan pituus on 5,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Nuoramoisen alueella (14.81), jonka Kilpilammen valuma-alueeseen (14.814) se kuuluu. Lammen vedenpinnan korkeus on 85,4 metriä mpy.
Aiheesta muualla

Häkkinen, Hanna & Raunio, Janne: Hartolan, Heinolan ja Sysmän vesistötutkimukset vuonna 2009 (PDF) (tutkimusraportti 120/2010) Kymijoen vesi ja ympäristö ry. Viitattu 27.10.2022.
(14.8)